CELEX: 32014D0905
Language: fi
Date: 2014-12-11 00:00:00
Title: 2014/905/EU: Komission täytäntöönpanopäätös, annettu 11 päivänä joulukuuta 2014 , luvan antamisesta metyylivinyylieetterin ja maleiinihappoanhydridin kopolymeerin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti (tiedoksiannettu numerolla C(2014) 9333)

13.12.2014   
            
            
               FI
            
            
               Euroopan unionin virallinen lehti
            
            
               L 358/47
            
         KOMISSION TÄYTÄNTÖÖNPANOPÄÄTÖS,
   annettu 11 päivänä joulukuuta 2014,
   luvan antamisesta metyylivinyylieetterin ja maleiinihappoanhydridin kopolymeerin saattamiseksi markkinoille elintarvikkeiden uutena ainesosana Euroopan parlamentin ja neuvoston asetuksen (EY) N:o 258/97 mukaisesti
   
      
         (tiedoksiannettu numerolla C(2014) 9333)
      
   
   (Ainoastaan englanninkielinen teksti on todistusvoimainen)
   
      (2014/905/EU)
   
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon uuselintarvikkeista ja elintarvikkeiden uusista ainesosista 27 päivänä tammikuuta 1997 annetun Euroopan parlamentin ja neuvoston asetuksen (EY) N:o 258/97 (1) ja erityisesti sen 7 artiklan,
   sekä katsoo seuraavaa:
   
               (1)
            
            
               Yritys Reading Scientific Services Ltd esitti 30 päivänä kesäkuuta 2008 Alankomaiden toimivaltaisille viranomaisille hakemuksen metyylivinyylieetterin ja maleiinihappoanhydridin kopolymeerin saattamiseksi markkinoille elintarvikkeiden uutena ainesosana käytettäväksi purukumin perusaineessa.
            
         
               (2)
            
            
               Alankomaiden toimivaltainen elintarvikkeiden arviointielin antoi 14 päivänä heinäkuuta 2011 ensiarvioraporttinsa. Raportissaan se totesi, että metyylivinyylieetterin ja maleiinihappoanhydridin kopolymeeri täyttää asetuksen (EY) N:o 258/97 3 artiklan 1 kohdassa asetetut arviointiperusteet.
            
         
               (3)
            
            
               Komissio toimitti ensiarvioraportin muille jäsenvaltioille 18 päivänä elokuuta 2011.
            
         
               (4)
            
            
               Asiasta esitettiin perusteltuja muistutuksia asetuksen (EY) N:o 258/97 6 artiklan 4 kohdan ensimmäisessä alakohdassa asetetussa 60 päivän määräajassa.
            
         
               (5)
            
            
               Komissio pyysi 12 päivänä kesäkuuta 2012 Euroopan elintarviketurvallisuusviranomaista, jäljempänä ’elintarviketurvallisuusviranomainen’, tekemään lisäarvioinnin metyylivinyylieetterin ja maleiinihappoanhydridin kopolymeeristä elintarvikkeiden uutena ainesosana asetuksen (EY) N:o 258/97 mukaisesti.
            
         
               (6)
            
            
               EFSA antoi 10 päivänä lokakuuta 2013 metyylivinyylieetterin ja maleiinihappoanhydridin kopolymeerin turvallisuudesta elintarvikkeiden uutena ainesosana (2) tieteellisen lausunnon, jossa todettiin, että se on turvallinen ehdotetuissa käyttötarkoituksissa ja ehdotetuilla käyttötasoilla.
            
         
               (7)
            
            
               Lausunto antaa riittävästi perusteita vahvistaa, että metyylivinyylieetterin ja maleiinihappoanhydridin kopolymeerin käyttö ehdotetussa käyttötarkoituksessa ja ehdotetuilla käyttötasoilla purukumin perusaineessa on asetuksen (EY) N:o 258/97 3 artiklan 1 kohdassa vahvistettujen arviointiperusteiden mukaista.
            
         
               (8)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Metyylivinyylieetterin ja maleiinihappoanhydridin kopolymeeriä, sellaisena kuin se on määritelty liitteessä, voidaan saattaa unionin markkinoille elintarvikkeiden uutena ainesosana käytettäväksi purukumin perusaineessa niin, että sen osuus on enintään 2 prosenttia valmiissa purukumituotteessa.
   2 artikla
   Tällä päätöksellä sallitun purukumin uuden perusaineen nimitys sitä sisältävien elintarvikkeiden pakkausmerkinnöissä on ”purukumin perusaine (sisältää ainetta metyylivinyylieetterin ja maleiinihappoanhydridin kopolymeeri)” tai ”purukumin perusaine (sisältää ainetta CAS-numero 9011-16-9)”.
   3 artikla
   Tämä päätös on osoitettu yritykselle Reading Scientific Services Ltd., The Lord Zuckerman Research Centre, Whiteknights Campus, Pepper lane, Reading, RG6 6LA, Yhdistynyt kuningaskunta.
   
      Tehty Brysselissä 11 päivänä joulukuuta 2014.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 43, 14.2.1997, s. 1.
   
      (2)  EFSA Journal 2013;11(10):3423
   
      LIITE
      METYYLIVINYYLIEETTERIN JA MALEIINIHAPPOANHYDRIDIN KOPOLYMEERIN ERITELMÄ
      
         Määritelmä:
      
      Metyylivinyylieetterin ja maleiinihappoanhydridin kopolymeeri on metyylivinyylieetterin ja maleiinihappoanhydridin vedetön sekapolymeeri.
      
         Rakennekaava:
      
      
         
      
         Kuvaus: Irtonainen, valkoinen tai lähes valkoinen jauhe.
      
         Tunnistaminen:
      
      
                  CAS-nro
               
               
                  9011-16-9
               
            
         Puhtaus:
      
      
                  Määritysarvo
               
               
                  Vähintään 99,5 % kuiva-aineesta
               
            
                  Erityinen viskositeetti (1 % MEK)
               
               
                  2–10
               
            
                  Metyylivinyylieetterin jäännös
               
               
                  Enintään 150 ppm
               
            
                  Maleiinihapon jäännösanhydridi
               
               
                  Enintään 250 ppm
               
            
                  Asetaldehydi
               
               
                  Enintään 500 ppm
               
            
                  Metanoli
               
               
                  Enintään 500 ppm
               
            
                  Dilauroyyliperoksidi
               
               
                  Enintään 15 ppm
               
            
                  Raskasmetallit yhteensä
               
               
                  Enintään 10 ppm
               
            
         Mikrobiologiset vaatimukset:
      
      
                  Aerobisten pesäkkeiden kokonaismäärä
               
               
                  Enintään 500 PMY/g
               
            
                  Home ja/tai hiiva
               
               
                  Enintään 500 PMY/g
               
            
                  Escherichia coli
               
               
                  Negatiivinen testitulos
               
            
                  
                     Salmonella spp.
               
               
                  Negatiivinen testitulos
               
            
                  Staphylococcus aureus
               
               
                  Negatiivinen testitulos
               
            
                  Pseudomonas aeruginosa
               
               
                  Negatiivinen testitulos